નિ:સહાય રમણ પલ્લવીની તરફ નજર નાખી બહાર ચાલ્યો ગયો. તેના જતાં જ પલ્લવી હિમ્મત કરીને તેની પાસે ગઈ. ચા આપવા ગઈ. પરંતુ તેને ઝાપટ મારીને ચાનો પ્યાલો દૂર નાખ્યો. ‘મારી સામેથી ચાલી જા. મારું દિલ સળગી રહ્યું છે. તને જોઇને.’ પરાગ ગુસ્સાથી બોલી ઊઠ્યો. પલ્લવી રડી પડી. ‘તમે ખોટું સમજી રહ્યા છો.’ તેની વાત પૂરી ન થઇ કે પરાગ બૂમ પાડી ઊઠ્યો. ‘સાંભળ્યું નહિ કે મેં શું કીધું? આ કરતાં ઘરમાંથી પણ ચાલી જા.’ એટલું કહીને મોં ફેરવીને પરાગ ચાલ્યો ગયો. પલ્લવી રડતી રહી.